Diari Oficial de la Generalitat Valenciana


Sumari del DOGV 2315, del 21-07-1994 (1994/832031)

RESOLUCIÓ de 12 de juliol de 1994, de la directora general de l'Institut Valencià d'Administració Pública, per la qual es convoquen dos cursos dirigits a funcionaris d'Administració especial de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2315

Data del DOGV
:   21-07-1994

Secció del DOGV
:   ALTRES DISPOSICIONS

Número del document
:   1994/832031


Data del document
:   12-07-1994

Organisme emissor
:   Conselleria d'Administració Pública

Tipus de document
:   Resolució

RESOLUCIÓ de 12 de juliol de 1994, de la directora general de l'Institut Valencià d'Administració Pública, per la qual es convoquen dos cursos dirigits a funcionaris d'Administració especial de la Generalitat Valenciana. [94/4928]  
L'IVAP, amb competències en la formació i perfeccionament del personal de les administracions valencianes i d'acord amb l'article 52 del Decret 16/1994, del govern valencià, pel qual s'aprova el Reglament Orgànic i Funcional de la Conselleria d'Administració Pública (DOGV de 4 de març de 1994) es responsable de les activitats formatives per a tota la Generalitat Valenciana.  
En aquest sentit i com a complement del Pla de Formació de l'IVAP per a l'any 1994, s'atenen necessitats concretes de les diferents organitzacions i col·lectius.  
Després de la realització de cursos sobre Dret Tributari i Sistema Fiscal i Riscos naturals a la Comunitat Valenciana, l'IVAP, d'acord amb els departaments responsables de la Generalitat Valenciana, continua en el segon semestre de l'any amb la seua acció formativa de caràcter tècnic, dirigida a funcionaris d'administració especial dels grups A i B que ocupen llocs de treball a Castelló, València i Alacant, i convoca dos cursos específics amb la previsió de continuar en anys posteriors en aquesta línia de formació iniciada en el 94.  
Per tot això, resolc:  
Primer  
Convocar, per a la realització en el segon semestre de l'any 1994, el curs 02/94, sobre Control de Qualitat en l'Obra Pública i el curs 03/94, sobre Estalvi Energètic en Instal·lacions Elèctriques i Instal·lacions de Climatització, dirigits ambdós a funcionaris d'Administració especial de la Generalitat Valenciana dels grups A i B a Castelló, València i Alacant.  
Segon  
Es considerarà com a requisit preferent per a la selecció:  
Tenir, el sol·licitant, la titulació acadèmica d'arquitecte, enginyer, arquitecte tècnic o enginyer tècnic i realitzar treballs relacionats amb la supervisió de projectes o la direcció i inspecció d'obra.  
Tercer  
El calendari, horari i lloc de celebració dels cursos serà el següent:  
Curs 02/94, Control de Qualitat en Obra Pública: aquest curs té 30 hores de durada, que s'han de realitzar de dilluns a divendres, del 19 al 30 de setembre, de cinc a vuit de la vesprada, a la Universitat Politècnica de València, camí de Vera, s/n, Valencia. Escola Tècnica Superior d'Enginyers Industrials.  
Curs 03/94, Estalvi Energètic en Instal·lacions Elèctriques i Instal·lacions de Climatització: aquest curs té 40 hores de durada, que s'han de realitzar de dilluns a dijous, del 17 d'octubre al 14 de novembre (excepte la setmana del 31 d'octubre al 3 de novembre), de cinc a vuit de la vesprada, a la Universitat Politècnica de València, camí de Vera s/n, València. Escola Tècnica Superior d'Enginyers Industrials.  
La convocatòria d'ambdós cursos es dirigeix a 20 funcionaris. No obstant, hi ha la previsió de realitzar noves edicions,. si la demanda així ho justificara.  
Quart  
Es fixa, com a continguts, les següents unitats didàctiques:  
Curs 02/94, Control de Qualitat en Obra Pública:  
1. Concepte de Qualitat.  
Terminologia CEE.  
Política Comunitària de qualitat.  
Factors culturals, ambientals, econòmics i socials, que condicionen la qualitat de les obres públiques.  
La societat com a client de les obres públiques.  
2. Estàndards de qualitat.  
El nou marc legislatiu.  
Normativa internacional EN 28818, EN 66401. Norma UNE 66-901.  
3. Assegurament de la Qualitat.  
Responsabilitat de la direcció.  
Revisió del contracte.  
Especificacions tècniques.  
4. Gestió de Compres.  
Condicions de l'encàrrec. Garanties.  
Recepció de materials.  
Informes d'inspecció.  
Certificats d'acceptació.  
5. Supervisió.  
Inspecció i ordres per a la realització d'assajos de materials.  
Proves reglamentaries. Prova de càrrega.  
6. Assessorament Tècnic.  
Entitats col·laboradores.  
Proves reglamentàries.  
Certificacions.  
7. Control de Productes No Conformes.  
Accions correctives.  
Propostes de modificacions.  
8. Cost de la No Qualitat.  
Errades i cost de les modificacions.  
L'explotació de l'obra pública.  
Curs 03/94, Estalvi Energètic en Instal·lacions Elèctriques i Instal·lacions de Climatització.  
1. Criteris d'Estalvi Energètic en el Projecte d'Edificació:  
- elements constructius;  
- instal·lacions elèctriques, il·luminació;  
- climatizació;  
- gestió tècnica centralizada, domòtica.  
2. Normativa Tècnica Referent a l'Estalvi Energètic.  
3. Dimensionament i Optimització d'Instal·lacions de Baixa Tensió.  
4. Estalvi Energètic en Centres de Transformació.  
5. Enllumenat Energèticament Eficient.  
6. Tarifació, Compensació d'Energia Reactiva i Harmònics.  
7. Balanç Energètic en Instal·lacions de Climatització.  
8. Sistemes de Climatització. Bomba de Calor.  
9. Energies Alternatives.  
10. Manteniment. Control Centralitzat.  
Cinqué  
La docència estarà a càrrec del Departament d'Enginyeria de la Construcció de la Universitat Politècnica de València.  
Sisé  
Respecte a les condicions per a la presentació d'instàncies i enviament de relacions prioritzades es tindrà en compte el següent:  
Curs 02, Control de Qualitat en l'Obra Pública.  
Els interessats hauran de presentar les seues sol·licituts en les respectives conselleries, organismes autònoms o direccions territorials fins el dia 19 d'agost i les relacions prioritzades s'hauran d'enviar a l'IVAP el dia 6 de setembre.  
Curs 03, Estalvi Energètic en Instal·lacions Elèctriques i Instal·lacions de Climatització.  
Els interessats hauran de presentar les seues sol·licituds en les seues respectives conselleries, organismes autònoms o direccions territorials fins el dia 17 de setembre i les relacions prioritzades s'hauran d'enviar a l'IVAP el dia 3 d'octubre.  
Seté  
Els cursos s'integren, a l'efecte de la comptabilització com a quota per assistent i any, dins de l'oferta de cursos del pla de Formació IVAP 94.  
Vuité  
S'estableix un règim semblant al que regeix en la resta dels cursos del pla de formació de l'IVAP respecte al lliurament de certificats d'aprofitament i obligatorietat d'assistència continuada.  
Valencia, 12 de juliol de 1994.- La directora general de l'IVAP: Juana Serna Masiá.